
et rerum suarum, et si custos terrae fecerit destructionem ct
vastum, amittat custodiam ; et custos sustentabit domos,
parcos, vivaria, stagna, molendina et cetera, ad terram illam
pertinentia, de exitibus terrae ejusdem ; et ut haeredes it a
maritentur ne disparagentur et per consilium propinquorum
de consanguinitate sua.

4.  Ne vidua det aliquid pro dote sua, vel maritagio, post
decessum rnariti sui, sed maneat in domo sua per xl. dies post
mortem ipsius, et infra terminum ilium assignetur ei dos ;  et
maritagium statim habeat et haereditatem suam.

5.  Rex vel ballivus non saisiet terram aliquam pro debito
dum catalla debitoris sufficiunt;  nee plegii debitoris distrin-
gantur, dum capitalis debitor sufncit ad solutionem ;   si vero
capitalis debitor defecerit in solutione,  si  plegii voluerint,
habeant terras debitoris donee debitum illud persolvatur plene,
nisi capitalis debitor monstrare poterit se esse inde quietum
erga plegios.

6.  Rex non concedet alicui baroni quod capiat auxilium
de liberis hominibus suis, nisi ad corpus suum rcdimendum,
et ad faciendum primogenitum filium suum militem, et ad
primogenitam filiam suam semel maritandam, et hoc faciet
per rationabile auxilium.

7.  Ne aliquis majus servitium faciat de feodo militis quam
inde debetur.

8.  Ut communia placita non sequantur curiam domini regis
sed assignentur in aliquo certo loco; et ut recognitiones,ca-
piantur in eisdem comitatibus, in hunc modum ;  ut rex mittat
duos justiciaries per iiiior vices in anno, qui cum iiiior militibus
ejusdem comitatus electis per comitatum, capiant assisas de
nova dissaisina, morte antecessoris, et ultima praesentatione,
nee aliquis ob hoc sit summonitus nisi juratores et duae partes.

9.  Ut liber homo amercietur pro parvo delicto secundum
modum delicti, et pro magno delicto secundum magnitudinem
delicti, salvo continemento suo ;   villanus etiam eodem modo
amercietur, salvo waynagio suo ;   et mercator eodem modo,
salva marcandisa, per sacramentum proborum hominum de
visneto.

10.  Ut clericus amercietur de laico feodo suo secundum
modum aliorum praedictorum, et non secundum benencium
ecclesiasticum.

11.  Ne aliqua villa amercietur pro pontibus faciendis ad
riparias, nisi ubi de jure antiquitus esse solebant.